
ДО
АДВ. ИВАН ДИМИТРОВ
ПРЕДСЕДАТЕЛ НА ОБС-РАЗЛОГ
ОБЩИНСКИ СЪВЕТ-РАЗЛОГ


П Р Е Д Л О Ж Е Н И Е

От инж. Красимир Герчев –  Кмет на Oбщина Разлог

Относно: Вписване на Детска градина „Надежда“ – с. Елешница в списъка на защитените детски градини в Република България за 2027 г.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

  
Село Елешница е най-отдалеченото селище от общинския център – на 20 км, и отстои на 18 км от най-близката детска градина – в село Баня, община Разлог. За този район на община Разлог детската градина в село Елешница е единствено достъпна за децата от селата Палатик, Сенище и Черешово, в които няма детски градини.
В ДГ „Надежда“ са създадени добри условия за отглеждане, възпитание, социализиране и обучение на деца от 2 до 6-годишна възраст. Организацията на предучилищната подготовка е целодневна, като е осигурен транспорт за всички пътуващи деца.
През учебната 2026/2027 г. в ДГ „Надежда“ – с. Елешница ще се възпитават и обучават 30 деца на възраст от 2 до 6 години.
Община Разлог е класифицирана като планинска, като разстоянията са изчислени на базата на разстоянието до най-близката детска градина, умножено по коефициент за приравняване, отчитащ средната разчлененост на релефа и средната надморска височина за общината (чл. 2, ал. 4 от ПМС № 121).
[bookmark: _GoBack]При евентуално закриване на детската градина в с. Елешница, 30 деца ще останат без достъп до задължително предучилищно образование и ще се наложи да пътуват до общинския център, който се намира на 20 км.
На основание чл. 21, ал. 1, т. 23, предложение първо от ЗМСМА, чл. 5, ал. 1 от Постановление № 121 от 23 юни 2017 г., изм. и доп. от 09.03.2021 г., за приемане на критерии за определяне на защитените детски градини и защитените училища и на условия и ред за тяхното допълнително финансиране, във връзка с чл. 54, ал. 1 от ЗПУО и чл. 1, ал. 1 от същото постановление,
ПРЕДЛАГАМ:
Общински съвет – Разлог да вземе следното решение:
Дава съгласие за включване на ДГ „Надежда“ – с. Елешница в Списъка на защитените детски градини в Република България за 2027 г., като единствена детска градина в района на с. Елешница, която осигурява достъп до образование на децата в задължителна предучилищна възраст. 	
Мотиви: Настоящото решение се приема на основание чл. 21, ал. 1, т. 23, предложение първо от ЗМСМА, чл. 5, ал. 1 от Постановление № 121 от 23 юни 2017 г., изм. и доп. от 09.03.2021 г., във връзка с чл. 54, ал. 1 от ЗПУО и чл. 1, ал. 1 от същото постановление.
Като се взема предвид, че Списъкът на защитените детски градини в Република България се актуализира ежегодно по мотивирано предложение на кмета на общината след решение на Общинския съвет, като предложенията се внасят до 10 септември в Министерството на образованието и науката.
       
       
С уважение,
Инж. Красимир Герчев
Кмет на Община Разлог


Съгласувал:
Елена Тумбева- Гл. юрисконсулт

Изготвил:
Ася Цуцуманова- старши специалист, Дирекция „СДОКСТ“

